als_Latn dik_Latn sag_Latn
TEPELENE – Tre persona kanë përfunduar në pranga dhe dy të tjerë janë shpallur në kërkim, pasi akuzohen se kanë grabitur me armë 15 mijë euro si dhe një automjet. Burime zyrtare nga Drejtoria e Policisë së Qarkut të Gjirokastrës, dje bënë me dije se ngjarja ka ndodhur mesnatën e 2 shkurtit, në rrugën që lidh fshatin Dukaj të Tepelenës me Memaliajn. Sipas bluve, janë arrestuar në flagrancë: 23-vjeçari Arbër Petani, banues në fshatin Memaliaj; 28-vjeçari Geraldo Qeriza, banues në fshatin Veliqot të Tepelenës si dhe 31-vjeçari Behar Islami, banues në fshatin Dukaj të po këtij rrethi. Ndërkohë, janë shpallur në kërkim 32-vjeçari me iniciale A.R., banues në Delvinë dhe 27-vjeçari L.S., banues në Memaliaj të Tepelenës. Burime pranë grupit hetimor pohuan se personat e mësipërm, në bashkëpunim me njëri-tjetrin kanë vjedhur me armë shtetasit: 33-vjeçarin D.SH., banues në Korçë; 27-vjeçarin L.B., banues në Korçë dhe 38-vjeçarin A.A., banues në Durrës. Mësohet se këta të fundit ishin duke udhëtuar me automjetin e tyre tip “Volksvagen Passat” drejt fshatrave të Tepelenës për të blerë bagëti të imta, kur janë përballur me grabitësit, të cilët nën kërcënimin e armëve u kanë marrë një shumë prej 15 mijë eurosh. Po sipas policisë, ata akuzohen se kanë vjedhur edhe vëllezërit V.XH., 26 vjeç dhe N.XH., 27 vjeç, nga Korça. Konkretisht, agresorët u kanë grabitur dy vëllezërve korçarë automjetin e tyre tip “Volksvagen Golf”. Pas denoncimit të të dëmtuarve, blutë mbërritën në vendngjarje dhe prangosën tre prej autorëve të krimit. Policia ka sekuestruar në cilësinë e provave materiale, një gëzhojë të kalibrit 7.62 mm me kapsollë të plasur, 5 aparate celularë, 6 karta SIM si dhe 2 automjete. Materialet në ngarkim të autorëve i kaluan Prokurorisë, për ndjekje të mëtejshme për veprën penale “Vjedhje me armë, kryer në bashkëpunim”.
Faqet e Gazetës
-
Të fundit
Komente te:
- Ndodhi një gabim, i cili ndoshta do të thotë që prurja nuk është në rrjet tani. Riprovoni më vonë.
BalkanWeb.com
- Erdogan: Shoqëritë e perëndimit ndodhen në krizë serioze të besimit
- Paralajmërimi nordik për rrezikun e madh rus
- Kush janë përballjet në 61 bashkitë e vendit për zgjedhjet lokale
- Gjykata e dënon me dy vite burg, Xhelal Mziu në lokale
- “All Time Low” udhëheq në toplistën zyrtare britanike
- Estonia kërkon një prani të përhershme të NATO-s në vendet balltike
- 10 diktatorët më të çmendur, Enver Hoxha i treti
- SHBA, fillon fushata anti Hillary Clinton
- Tirana vuan përball Vllaznisë, Muça gjunjëzon shkodranët
- Eksodi i kuksianëve drejt Europës
als_Latn als_Latn unk als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn